Magdeburg

Magdeburg (njemački: Magdeburg) je glavni grad nemačke savezne države Saksonije-Anhalta. Leži na reci Elbi. Magdeburg je sedište katoličkog i protestantskog biskupa. U gradu postoji Univerzitet. Historija Godine 2005. grad je proslavio 1200 godina postojanja. Ime grada potiče od nemačke sintagme Mächtige Burg, što znači „Snažna tvrđava“. Po drugoj teoriji, prefiks Magde- potiče od saksonske reči Magat, danas Magd (devica). U srednjem veku bio je jedan od najznačajnijih evropskih gradova. Car Oto I živeo je u ovom gradu (10. vek) i sahranjen je u gradskoj katedrali. Grad Magdeburg je bio jedan od centara ranog protestantizma. Za vreme Tridesetogodišnjeg rata, 1631, carske trupe su razorile grad i masakrirale oko 20.000 ljudi, posle čega je u gradu preostalo samo 400 stanovnika. Naučnik, Oto fon Gerike (Otto von Guericke) je u Magdeburgu 1654. izveo poznati eksperiment sa „Magdeburškim hemisferama“. Naime, spojio je dve šuplje bakarne hemisfere i iz njih izvukao vazduh pumpom. Potom, 16 konja nije uspelo da ih razdvoji. Time je demonstrirao mogućnost stvaranja vakuuma i snagu vazdušnog pritiska. Do 1878. broj stanovnika je prešao 100.000. Grad je skoro potpuno uništen bombardovanjem u Drugom svetskom ratu. Teže od Magdeburga je u Nemačkoj stradao jedino Drezden. Uoči rata, u gradu je živelo 350.000 ljudi. Obnovljen je, uglavnom u modernom stilu, za vreme NDR. Danas u gradu živi oko 230.000 stanovnika. Magdeburška katedrala Najimpresivnija građevina u Magdeburgu je Katedrala sv. Katarine i Morisa, visoka 104 metra. Čuvena je po skulpturama devica na severnoj kapiji, cara Ota I Velikog i njegove žene Edite, kao i skulpturama svetaca kojima je posvećena. Statua Svetog Morisa (iz oko 1250) je jedna od retkih gde je Moris tačno predstavljen kao afrički crnac u ratnoj opremi. To je najstariji prikaz crnca u evropskoj umetnosti. Industrija U gradu se nalazi industrija vetrenjača za proizvodnju energije Enercon, koja zapošljava 2000 ljudi. Geografski i demografski podaci Grad se nalazi na nadmorskoj visini od 56 metara. NJegova površina iznosi 201,0 km². U samom gradu je, prema procjeni iz 2010. godine, živjelo 230.047 stanovnika. Prosječna gustina stanovništva iznosi 1.145 stanovnika/km². Posjeduje regionalnu šifru (AGS) 15003000, NUTS (DEE03) i LOCODE (DE MAG) kod. Međunarodna saradnja Reference Vanjske veze Zvanični sajt opštine (de) Nem. Savezni zavod za statistiku (de) Stalna konferencija gradova i opština (de) KommOn Arhivirano 2014-04-29 na Wayback Machine-u - Informacioni sistem gradova, opština i okruga. (de) Istorijsko udruženje Magdeburga i okoline